พร้อมแล้ว เอ.พี.ฮอนด้า เตรียมจัดกิจกรรมเพียบรับโมโตจีพีที่บุรีรัมย์
เอ.พี.ฮอนด้า ร่วมสร้างประวัติศาสตร์ เป็นเจ้าบ้านต้อนรับศึกสองล้อระดับโลก จัดเต็มกิจกรรมมากมาย มอบความสุขให้แฟนๆ มอเตอร์สปอร์ตชาวไทยและต่างชาติ ในศึก พีทีที ไทยแลนด์ กรังด์ปรีซ์ 2018 ที่บุรีรัมย์, ,วันที่ 26 ก.ย. 61 นายสุชาติ อรุณแสงโรจน์ รองประธานกรรมการบริหาร บริษัท เอ.พี.ฮอนด้า จำกัด กล่าวว่า ทางบริษัทฯ ได้ให้การสนับสนุนและผลักดันวงการมอเตอร์สปอร์ตในเมืองไทยมาอย่างต่อเนื่องและยาวนานกว่า 32 ปี ปั้นนักบิดและทีมช่างสัญชาติไทย 100 เปอร์เซ็นต์ เข้าร่วมการแข่งขันรายการชั้นนำมาแล้วมากมายหลายฤดูกาล ภายใต้คอนเซ็ปต์ เอ.พี.ฮอนด้า เรซ ทู เดอะ ดรีม สปิริตไทย ท้าทายสู่ฝัน ปั้นเยาวชนไทยสู่นักบิดระดับโลก โมโตจีพี ภายในปี 2025 และพร้อมแล้วสำหรับอีกหนึ่งบทบาทสำคัญในการที่ประเทศไทยจะเป็นเจ้าภาพจัดการแข่งขันโมโตจีพีเป็นปีแรก,สำหรับ เอ.พี.ฮอนด้า ได้ส่งนักแข่งไทยเข้าร่วมการแข่งขันในครั้งนี้มากถึง 5 คน ทั้งในรุ่นโมโต 3 และ เอเชีย ทาเลนต์ คัพ ได้แก่ ก๊อง ธัชกร บัวศรี, แชมป์ กอบชัย แซ่หลิว, ไอซ์ นิติพงษ์ แสงสว่าง ลงแข่งขันโดยใช้รถหมายเลข 5, 23 และ 17 ตามลำดับ ส่วนรุ่น โมโตทรี มี ชิพ นครินทร์ อธิรัฐภูวภัทร์ หมายเลข 41 นักบิดตัวจริงที่ลงแข่งขันตลอดฤดูกาลต่อเนื่อง เป็นปีที่ 2 รวมทั้ง ก้อง สมเกียรติ จันทรา หมายเลข 35 นักแข่งรุกกี้ฝีมือดีที่ได้รับสิทธิ์ ไวด์การ์ด ลงประลองความเร็วในสนามบ้านเกิดอีกด้วย และรุ่นใหญ่สุด โมโตจีพี ร่วมเชียร์ มาร์ค มาร์เกซ แชมป์โลก 4 สมัย ที่กำลังขับเคี่ยวลุ้นแชมป์โลกสมัยที่ 5 อยู่ในเวลานี้ ตามด้วย ดานี เปโดรซา ทีมเมทจอมเก๋า ดีกรีรองแชมป์โลก 2 สมัย คู่หูคนสำคัญที่มีฝีไม้ลายมือไม่เป็นรองใคร,นอกจากนี้ เอ.พี.ฮอนด้า หวังสร้างความประทับใจ และอำนวยความสะดวกให้แก่แฟนๆ ผู้ชื่นชอบกีฬามอเตอร์สปอร์ต อาทิ Rest Station จุดพักรถเติมพลัง มีเครื่องดื่มชา กาแฟ อาหารว่างไว้คอยบริการบน 3 เส้นทางหลักสู่บุรีรัมย์, ฮอนด้าแคมป์ พื้นที่กางเต็นท์นอน และจอดรถสำหรับสมาชิกฮอนด้า, ลานกิจกรรม Honda Welcome Area ไว้ต้อนรับบุคคลทั่วไป สำหรับนั่งพักชมกิจกรรมต่างๆ พร้อมจัด Honda Shuttle Station บริเวณเกท 1 บริการรถรับส่งแฟนมอเตอร์สปอร์ตเข้าสู่สนามฟรี ขณะที่โซนกิจกรรม Honda Exhibition Hall ขนาดใหญ่ ที่รวมสุดยอดรถแข่งระดับโลกที่ทุกท่านพลาดไม่ได้ โดยไฮไลต์สำคัญอยู่บริเวณ Honda Meet & Greet Zone ที่ชาวฮอนด้าคลับและแขกพิเศษของฮอนด้า จะได้กระทบไหล่กับเหล่าซุปเปอร์สตาร์นักบิดระดับโลก นำโดย มาร์ค มาร์เกซ แชมป์โลก 4 สมัย, ดานี เปโดรซา, คาลล์ ครัชโลวว์, ทาคาอากิ นาคากามิ รวมถึงนักแข่งระดับตำนาน ไมเคิล ดูฮาน อดีตแชมป์โลก 5 สมัย และนักบิดสัญชาติไทยจากทีม เอ.พี.ฮอนด้า เรซซิ่ง ไทยแลนด์ และสนุกสนานกับการแสดงจากวงไอดอลสุดฮอต  BNK48 ปิดท้ายด้วยคอนเสริต์สุดพิเศษจากศิลปินสาวมาดเซอร์สุดฮิป ปาล์มมี่-อีฟ ปานเจริญ นอกจากแฟนๆ มอเตอร์สปอร์ตจะได้ชมการประลองความเร็วจากนักบิดระดับโลก ยังได้พบกับกิจกรรมสุดพิเศษมากมายที่เตรียมไว้เพื่อให้คอความเร็วทั่วโลกประทับใจในฐานะเจ้าบ้าน ในศึก พีทีที ไทยแลนด์ กรังด์ปรีซ์ 2018 ระหว่างวันที่ 5-7 ตุลาคม ที่สนามช้าง อินเตอร์เนชั่นแนล เซอร์กิต จ.บุรีรัมย์,ทั้งนี้ แฟนๆ กีฬามอเตอร์สปอร์ตชาวไทย ที่มีความประสงค์จะเดินทางมาชมการแข่งขันโมโตจีพีครั้งแรกที่เมืองไทย พีทีที ไทยแลนด์ กรังด์ ปรีซ์ ที่สนามช้าง อินเตอร์เนชันแนล เซอร์กิต จ.บุรีรัมย์ ระหว่างวันที่ 5-7 ตุลาคม สามารถติดตามข่าวสารและข้อมูลเพิ่มเติมได้ที่เว็บไซต์ www.aphonda.co.th พร้อมรับชมการถ่ายทอดสดกิจกรรมภายในโซนรถจักรยานยนต์ฮอนด้า และกิจกรรม Meet & Greet กับนักแข่งระดับโลกได้ทางเฟซบุ๊กรถจักรยานยนต์ (honda motorcycle thailand) : www.facebook.com/hondamotorcyclethailand/
เอ.พี.ฮอนด้า ร่วมสร้างประวัติศาสตร์ เป็นเจ้าบ้านต้อนรับศึกสองล้อระดับโลก จัดเต็มกิจกรรมมากมาย มอบความสุขให้แฟนๆ มอเตอร์สปอร์ตชาวไทยและต่างชาติ ในศึก พีทีที ไทยแลนด์ กรังด์ปรีซ์ 2018
เอ.พี. ฮอนด้า,มอเตอร์สปอร์ต,พีทีที ไทยแลนด์ กรังด์ปรีซ์ 2018,โมโตจีพี,สนามช้าง อินเตอร์เนชันแนล เซอร์กิต